## Infraestructures va registrar 7,7 milions de viatges al setembre en el metro i el tramvia de València

*** Els moviments diaris continuen a l’alça i obtenen 2 milions més de desplaçaments que en el mateix període de 2022, un 37,34 % més
* La línia 3 va ser la més utilitzada amb 1.460.808 moviments, i Xàtiva l’estació amb més trànsit, amb 529.106 trasllats**

La Conselleria de Medi Ambient, Aigua, Infraestructures i Territori va facilitar 7.714.025 desplaçaments en la xarxa de Metrovalencia durant el mes de setembre passat, cosa que significa un increment del 37,34 % respecte al mateix període de l’any passat i 2.097.223 viatges més.

En conjunt, Ferrocarrils de la Generalitat Valenciana (FGV) va sumar al setembre entre Metrovalencia i TRAM d’Alacant un total de 9.308.359 moviments, que representen un augment del 37,64 % respecte al mateix mes de 2022 i 2.545.287 trasllats més.

Al setembre, les sis línies de metro van sumar 6.462.243 desplaçaments i les quatre de tramvia van fer 1.251.782 moviments. La jornada de més volum de trànsit va ser el dissabte dia 30, amb 333.088 usuaris.

La línia de metro que més persones va desplaçar va ser la línia 3 (Rafelbunyol/Aeroport) amb 1.460.808 passatgers/eres; seguida de la línia 5 (Marítim/Aeroport) amb 1.187.855; la línia 1 (Bétera/Castelló) amb 1.066.691; la línia 2 (Llíria / Torrent Avinguda) amb 986.378; la línia 7 (Marítim / Torrent Avinguda) amb 895.384, i, finalment, la línia 9 (Alboraia Peris Aragó / Riba-roja de Túria) amb 865.127 clients.

En el cas del tramvia, la que més moviments va registrar va ser la línia 4 (Mas del Rosari / Doctor Lluch) amb 691.760 viatges; seguida de la línia 6 (Tossal del Rei / Marítim) amb 318.595; la línia 10 (Alacant/Natzaret), amb 206.866, i la línia 8 (Neptú/Marítim), que va sumar 34.561 persones usuàries.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 529.106 desplaçaments; en segon lloc, Colón (L3, L5, L7 i L9) amb 407.724, i en tercer lloc, Àngel Guimerà (L1, L2, L3, L5 i L9), amb 248.829 moviments.

A continuació, es van situar Plaça Espanya (L1 i L2), amb 223.508; Benimaclet (L3 i L9), amb 190.922; Facultats (L3 i L9), amb 190.033; Amistat (L5 i L7), amb 189.007; Túria (L1 i L2), amb 187.834; Mislata (L3, L5 i L9), amb 178.189, i, en desé lloc, Avinguda del Cid (L3, L5 i L9), amb 177.140 trasllats.

En l’àrea metropolitana, destaquen com a les cinc estacions més transitades Mislata (L3, L5 i L9), amb 178.189; Torrent Avinguda (L2 i L7), amb 166.577; Paiporta (L1, L2 i L7), amb 137.669; Aeroport (L3 i L5), amb 128.512, i Torrent (L1, L2 i L7), amb 113.995 moviments.

Entre les parades del tramvia, destaquen La Carrasca (L4 i L6), amb 108.224; Pont de Fusta (L4), amb 62.600; Benimaclet (L4 i L6), amb 59.510; Vicent Zaragozá (L4 i L6), amb 53.048, i Alacant (L10), amb 51.660 viatges.

Fecha: 11/10/2023